PATVIRTINTA

Akmenės rajono jaunimo ir   
suaugusiųjų švietimo centro  
direktoriaus 2025 m. sausio 16 d. įsakymu Nr. V-6

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO   
2025 METŲ VEIKLOS PLANAS**

**I SKYRIUS**

**BENDROSIOS NUOSTATOS**

Akmenės rajono jaunimo ir suaugusiųjų švietimo centro (toliau – Centras) 2025 metų veiklos planas numato Centro metinius veiklos tikslus ir uždavinius, apibrėžia priemones jiems įgyvendinti, laukiamus rezultatus. Planu siekiama įgyvendinti valstybinę švietimo politiką, tenkinti Centro bendruomenės poreikius vykdant pagrindinio ir vidurinio ugdymo, neformaliojo suagusiųjų švietimo, pirminio ir tęstinio profesinio mokymo, kvalifikacijos tobulinimo ir kt. programas.

Planuojamai Centro veiklai turi įtakos šalyje ir Akmenės rajono savivaldybėje formuojama švietimo politika, Švietimo, mokslo ir sporto ministerijos bei steigėjo (Akmenės rajono savivaldybės) tarybos priimami sprendimai.

Centro veiklą reglamentuoja steigėjo patvirtinti Centro nuostatai, 2021–2025 metų strateginis veiklos planas, ugdymo programų įgyvendinimą – Centro 2023–2024 ir 2024–2025 mokslo metų pagrindinio ir vidurinio ugdymo programų ugdymo planas.

Įgyvendinant metinį Centro veiklos planą bus siekiama užtikrinti centro bendruomenės poreikius, sudaryti sąlygas bendruomenės emociniam saugumui, skatinti bendruomenę daugiau dėmesio skirti mokymosi proceso ir aplinkos tobulinimui, savitos mokyklos kultūros puoselėjimui. Veiklos planas parengtas vadovaujantis demokratiškumo, atsinaujinimo, racionalumo, profesionalumo, tęstinumo ir atsakomybės principais. Rengiant Centro veiklos planą buvo laikomasi viešumo ir bendradarbiavimo principų. Jis sudarytas siekiant suderinti bendruomenės interesus, skatinti visus bendruomenės narius prisiimti atsakomybę siekiant rezultatų.

**II SKYRIUS**

**PIRMASIS SKIRSNIS**

**2024 M. VEIKLOS TIKSLŲ IR UŽDAVINIŲ ĮGYVENDINIMO ANALIZĖ**

2024 m. rugsėjo 1 d. duomenimis Centre sukomplektuoti 8 klasių komplektai, kuriuose buvo registruoti 185 mokiniai, iš kurių 36 Akmenės rajono gyventojai, tai sudaro 20,5 proc. visų mokinių. Ugdymo programas įgyvendina 27 pedagoginiai darbuotojai, iš jų – 21 mokytojai, 2 švietimo pagalbos specialistai, 4 karjeros specialistai. 2024 metų duomenimis, Centre dirba 1 ekspertas, 6 mokytojo metodininko, 9 vyresniojo mokytojo ir 5 mokytojo kvalifikacinę kategoriją įgiję pedagogai. Centro aplinkos funkcionavimą užtikrina 12 nepedagoginių darbuotojų.

Pagindinio ugdymo programą 2023–2024 m. m. baigė ir įgijo pagrindinį išsilavinimą 80 proc. 10 klasės mokinių. Vidurinio ugdymo programą 2023-2024 m.m. baigė ir įgijo vidurinį išsilavinimą 66 proc. 12 klasės mokinių.

Centre veikia šios savivaldos institucijos: Centro taryba, mokytojų taryba, mokytojų ir klasių vadovų metodinės grupė, darbo taryba bei profesinė sąjunga.

Centro taryba 2024 metų veiklos plane numatytus laukiamus rezultatus pagal suplanuotas priemones ir vykdytas veiklas, nustatė, kad Centro 2024 metų veiklos planas buvo įgyvendintas. Centre vykdomos veiklos tenkina besimokančiųjų mokymosi poreikius, formuoja jų moralines-dorovines vertybes, profesines nuostatas.

**1 veikla** – jaunimo ir suaugusiųjų bendrasis formalusis ugdymas.

2024 m. rugsėjo 1 d. duomenimis;

|  |  |
| --- | --- |
|  | **2024-2025 m. m.** |
| Mokinių skaičius | 185 |
| Klasių komplektai | 8 |
| Nemokamai maitinami mokiniai | 1 |

2024–2025 m. dėl per mažo jaunimo klasėms tinkamų mokinių skaičiaus nesuformuotas nė vienas jaunimo klasės komplektas.

Pagal suaugusiųjų pagrindinio ir vidurinio ugdymo programas mokosi 185 mokiniai, gyvenantys įvairiuose Lietuvos regionuose ir Europos Sąjungos valstybėse.

|  |  |  |
| --- | --- | --- |
| **Klasė** | **Mokinių skaičius**  **2024 m. rugsėjo 1 d.** | **Mokinių skaičius 2025 m. sausio 1 d.** |
| 9 klasė (1 komplektas) | 15 | 17 |
| 10A, 10B klasės (du komplektai) | 36 | 42 |
| IIIA, IIIB klasės (du komplektai) | 60 | 59 |
| IVA, IVB, IVC klasės (trys komplektai) | 74 | 81 |
| Viso | 185 | 199 |

Suaugusiųjų nuotolinis grupinis mokymas per Zoom programą vyksta penkias dienas per savaitę pagal tvarkaraštį. Suaugusiųjų nuotolinis mokymasis virtualioje mokymo(si) aplinkoje Moodle vyksta mokiniams patogiu metu ir patogioje vietoje.

**2 veikla.** Kvalifikacijos tobulinimas. Veiklos tikslas – sudaryti sąlygas rajono pedagogams bei kitiems bendruomenės nariams tobulinti bendrąsias ir profesines kompetencijas. Populiariausios kvalifikacijos tobulinimo veiklos formos – seminarai, mokymai, kursai, konferencijos. Renginiai buvo organizuojami įvairiose rajono ugdymo įstaigose bei virtualioje aplinkoje. 2024 m. Centras rajono bendruomenės nariams pasiūlė 13 kvalifikacijos tobulinimo programų, kurių trukmė nemažesnė nei 40 akad. val. ir jas sudaro 43 moduliai. Vykdoma rajono pedagogų metodinė veikla, kuria siekiama aktyvinti rajono pedagogų metodinių būrelių veiklą, ieškant naujų būdų ir metodų skleisti gerąją darbo patirtį. Rajone veikia 21 metodinis būrelis.

Per 2024 metus švietimo bendruomenei buvo suorganizuotos 8 metodinės išvykos į kitas Lietuvos ugdymo įstaigas, 4 metodinės dienos, pravesta 12 seminarų, 3 mokymai, iš jų 1 stažuotė į Estiją, skirta rajono vadovams, pavaduotojams ir mokytojams, 6 parodos.

**3 veikla** – profesinis pirminis ir tęstinis (formalusis ir neformalusis) mokymas. Centras rajono bendruomenei siūlo 9 licencijuotas formaliojo mokymo profesinio mokymo programas ir 41 šių programų modulius. Teorinė mokymo dalis vykdoma kontaktiniu ir/ar nuotoliniu būdu. Formalusis ir neformalusis profesinis mokymas vykdomas bendradarbiaujant su Lietuvos užimtumo tarnybomis, švietimo įstaigomis, socialiniais partneriais, verslo įmonėmis ir organizacijomis.

|  |  |  |
| --- | --- | --- |
| **Eil. Nr.** | **Valstybinis kodas** | **Programos pavadinimas** |
| 1. | T32073211 | Dailidės modulinė profesinio mokymo programa |
| 2. | T32101202 | Kirpėjo modulinė profesinio mokymo programa |
| 3. | T32072202 | Medienos apdirbimo staklininko modulinė profesinio mokymo programa |
| 4. | T32073202 | Mūrininko modulinė profesinio mokymo programa |
| 5. | T32072302 | Siuvėjo modulinė profesinio mokymo programa |
| 6. | T32072201 | Staliaus modulinė profesinio mokymo programa |
| 7. | T21101303 | Virėjo modulinė profesinio mokymo programa |
| 8. | P21101310 | Virėjo modulinė profesinio mokymo programa |
| 9. | P32101304 | Virėjo moulinė profesinio mokymo programa |

**Kitos veiklos.**

1. Centras atsakingas už rajono mokinių dalykinių olimpiadų, konkursų ir kitų renginių organizavimą. Šios veiklos tikslas – sudaryti sąlygas aukštą motyvaciją turinčių mokinių gabumams ir kūrybiškumui atsiskleisti. 2024 m. Centre įvyko 22 olimpiados ir konkursai, kuriuose sudalyvavo 527 Akmenės rajono ugdymo įstaigų mokiniai.
2. Centre vykdoma neformaliojo suaugusiųjų švietimo Valstybinės kalbos mokymo (pradedantiesiems) programa. Programa skirta įvairaus amžiaus tautinių mažumų atstovams, siekiantiems įgyti ir išsiugdyti pakankamą lingvistinę ir komunikacinę kompetenciją, kad galėtų tinkamai bendrauti lietuvių kalba visose gyvenimo srityse, oficialioje ir neoficialioje sferose. 2024 m. sausio mėn. Valstybinės kalbos mokymo (pradedantiesiems) programos mokymus baigė 10 Ukrainos piliečių. Valstybinės kalbos mokėjimo ir Lietuvos Respublikos Konstitucijos pagrindų egzaminų vykdymas. Išlaikius egzaminą, išduodamas atitinkamos formos pažymėjimas. Egzaminų vykdymas organizuojamas pagal Nacionalinės švietimo agentūros sudarytą tvarkaraštį. Kandidatai, gyvenantys LR teritorijoje, į egzaminus registruojasi prisijungę prie svetainių [www.migracija.lt](http://www.migracija.lt) ir [www.eksternams.nsa.smm.lt](http://www.eksternams.nsa.smm.lt).

Per 2024 metus organizuoti:

- 5 valstybinės kalbos mokėjimo egzaminai, registruoti 6 dalyviai;

- 1 (vienas) II kategorijos valstybinės kalbos mokėjimo egzaminas, registruotas 1 asmuo (egzaminą išlaikė);

- 1 (vienas) valstybinės kalbos A2 mokėjimo lygio nustatymo egzaminas, 1 dalyvis (egzaminą išlaikė);

- 2 Lietuvos Respublikos Konstitucijos pagrindų egzaminai, registruoti 2 dalyviai.

1. Centras, kaip informavimo ir konsultavimo taškas, dalyvauja Europos informacinių paslaugų tinklo jaunimui Eurodesk veiklose, gauna unikalią prieigą prie informacijos apie jaunimo mobilumą ir ES teikiamas galimybes jauniems žmonėms.
2. Centre vykdoma savanorystės veikla, kurioje vykdant Centro veiklas gali dalyvauti 14-29 m. jaunimas. 2024 m. Centre dirbo 1 savanoris iš Naujosios Akmenės Ramučių gimnazijos. Socialinei-pilietinei veiklai atlikti per 2024 m. priimta 10 mokinių iš Naujosios Akmenės „Saulėtekio“ progimnazijos ir Ramučių gimnazijos.
3. Akmenės rajono jaunimo ir suaugusiųjų švietimo centre dirbo keturi profesinio orientavimo specialistai, kurių veiklos tikslas – teikti karjeros ugdymo(si) paslaugas Akmenės rajono mokyklose. 2024 metais rajono II-IV gimnazijų klasių mokiniai dalyvavo Vytauto Didžiojo Žemės ūkio akademijos (ŽŪM) organizuojamoje „Sumanaus moksleivio akademijoje“ eksperimentinių ir II lygio klasių projekte. Mokymuose dalyvavo 43 mokiniai ir baigę gavo pažymėjimus.

Vestos klasės valandėlės, individualios konsultacijos, susitikimai su profesinių ir aukštųjų mokyklų dėstytojais, studentais, vykdoma „Pasimatuok profesiją“ pažinties su profesine veikla, kurioje mokiniai individualiai pagal savo poreikius praktiškai susipažįsta su profesijomis, organizuotos išvykos į renginius: „Studentų diena 2024“, galimybių festivalis „Tavo PIN kodas”, konferencija „Gali būti Taip“ (skirta paauglių emocinės sveikatos bei psichologinio atsparumo stiprinimui ir savižudybių prevencijai) ir kt.

2024 m. profesinio orientavimo darbai sietini su informacijos, apie tokių paslaugų prieinamumą rajone, sklaida. Šiam tikslui pasiekti buvo:

* plėtojamas Facebook puslapis „Karjeros spotas“;
* parengta vizualinė medžiaga ir plakatai mokykloms;

- parengta medžiaga mokyklų internetinėms svetainėms, mokyklų bendruomenėms, auklėtojams;

- inicijuoti susitikimai su mokyklų bendruomenėmis, siekiant užmegzti glaudų ryšį su klasių vadovais ir kitais darbuotojais, atsakingais už švietimo programų įgyvendinimą;

- aktyviai dalintasi informacija apie karjeros galimybes su rajono jaunimo organizacijomis;

- bendradarbiaujant su Akmenės r. jaunimo ir jaunimo organizacijų sąjunga „Jaunimo apskritasis stalas“, mokyklose pristatyta Jaunimo savanoriškos tarnybos programa, jaunimo organizacijos ir įstaigos, kuriose galima atlikti savanorišką veiklą tiek programos rėmuose, tiek savarankiškai, siekiant artimiau pažinti profesiją.

1. Centre veikia Trečiojo amžiaus universitetas (toliau – TAU), kuris įgyvendina neformalią vyresnio amžiaus žmonių mokymosi visą gyvenimą strategiją, sprendžia pagyvenusių žmonių užimtumo problemas.
2. Centre veikia Trečiojo amžiaus universitetas (toliau – TAU), kuris įgyvendina neformalią vyresnio amžiaus žmonių mokymosi visą gyvenimą strategiją, sprendžia pagyvenusių žmonių užimtumo problemas. Įgyvendinti 2 regioniniai projektai pagal Visuomenės sveikatos rėmimo ir Neformaliojo suaugusiųjų švietimo programas.
3. Centras glaudžiai bendradarbiauja su Akmenės ir kitų Lietuvos rajonų įvairių suinteresuotų institucijų atstovais, darbdaviais.

2024 m. rugsėjo 1 d. duomenimis:

|  |  |
| --- | --- |
|  | **2024-2025 m. m.** |
| Vadovai  (direktorius, jo pavaduotojai, susiję su ugdymu) | 2 |
| Kiti administracijos nariai  (direktoriaus pavaduotojas ūkio reikalams, raštvedys, kompiuterių sistemos inžinierius, kompiuterininkas). | 4 |
| Pedagogai  (profesionalūs pedagogai, dirbantys su mokiniais pagal tam tikras mokymo programas) | 19 |
| Švietimo pagalbos specialistai  (socialinis pedagogas, specialusis pedagogas, bibliotekininkas, karjeros specialistas) | 6 |
| Kiti pedagoginiai darbuotojai (mokytojas konsultantas, klasių kuratorius, neformaliojo (papildomojo) ugdymo mokytojas) | 4 |
| Ūkį aptarnaujantys darbuotojai  (valytojos, pastato prižiūrėtojas, budėtojas ir kt.) | 7 |

*Centro finansavimas.*

Nuo 2022 m. gegužės 1 d. buhalterinė apskaita vykdoma centralizuotai. Apskaita vykdoma vadovaujantis Lietuvos Respublikos buhalterinės apskaitos įstatymu ir kitais teisės aktais. Centras išlaikomas iš savivaldybės biudžeto pagal asignavimų valdytojo patvirtintą sąmatą, gali turėti nebiudžetinių lėšų, kurias sudaro: patalpų nuoma, fizinių ir juridinių asmenų parama ar labdara, pajamos, gautos už neformalųjį suaugusiųjų švietimą, kursus, dalyvavimas viešųjų pirkimų konkursuose, projektinės lėšos.

*Materialinė bazė*

Centro turtas yra žemė, pastatai, inventorius, mokymo priemonės, finansiniai ištekliai, valdomi patikėjimo teise. Patikėjimo teise turimu turtu Centras disponuoja įstatymų ir savivaldybės sprendimų nustatyta tvarka,

Triaukštis Centro pastatas baigtas renovuoti 2009 metais. Dabartinė pastato būklė gera. Bendras patalpų plotas 1692,11 m2, iš kurių klasės – 579,93 m2, biblioteka – 62,87 m2, auditorija – 96,89 m2, koridoriai ir laiptinės – 380,01 m2.

Pastato inžinerinės sistemos – centrinis šildymas iš centralizuotų sistemų, miesto vandentiekis ir kanalizacija, elektra, telefonas, internetas. Pastatas pritaikytas žmonių su negalia poreikiams tenkinti.

Patikėjimo teise Centrui priskirti Agluonų ir Kairiškių daugiafunkciai centrai.

**ANTRASIS SKIRSNIS**

**2024 M. UGDYMO REZULTATŲ ANALIZĖ**

Lentelėse pateikiami pagrindinio ugdymo pasiekimų patikrinimų bei valstybinių brandos egzaminų rezultatai.

1. PUPP rezultatai (balų vidurkis)

|  |  |  |  |  |
| --- | --- | --- | --- | --- |
| Dalykas | Mokyklos 2023 m. rezultatai | Mokyklos 2024 m. rezultatai | Savivaldybės 2024 m. rezultatai | Šalies 2024 m. rezultatai |
| Lietuvių kalba ir literatūra | 34,1 | 28,9 | 51,4 | 59,9 |
| Matematika | 12,8 | 9,2 | 34,9 | 49,9 |

1. Brandos egzaminų rezultatai (balų vidurkis)

|  |  |  |  |  |  |
| --- | --- | --- | --- | --- | --- |
| Dalykai | Mokyklos 2022 m. rezultatai | Mokyklos 2023 m. rezultatai | Mokyklos 2024 m. rezultatai | Savivaldybės 2024 m. rezultatai | Šalies 2024 m. rezultatai |
| Lietuvių kalba ir literatūra | 16,5 | 19,2 | 18,1 | 39,4 | 42,8 |
| Užsienio (anglų) klaba | 34,5 | 45,2 | 36,1 | 56,4 | 59,6 |
| Užsienio (vokiečių) klaba | - | - | 80,0 | 80,0 | 80,2 |
| Užsienio (rusų) kalba | 61 | 37,5 | - | 55,3 | 72,2 |
| Istorija | 22,7 | 16,4 | 25,3 | 45,7 | 48,5 |
| Matematika | 3 | 10,9 | 12,9 | 35,4 | 36,7 |
| IT | - | 16 | - | 36,6 | 37,9 |
| Biologija | 19,2 | 15,5 | 21,0 | 44,0 | 43,6 |
| Fizika | - | - | - | 42,80 | 50,50 |
| Chemija | - | - | - | 45,89 | 58,68 |
| Geografija | 30,8 | 23,4 | 26,0 | 44,3 | 55,6 |
| Bendras vidurkis | 26,8 | 23 | 31,4 | 47,8 | 53,3 |

1. Mokymosi sėkmingumas (kiek skirta papildomų vasaros darbų, kiek palikusių kartoti kurso, pažangumo vidurkis) pagal programas (1-4, 5-8, 9-10, III-IV).

|  |  |  |  |  |
| --- | --- | --- | --- | --- |
| **Klasė** | **Mokosi 9-10**  **(tik aukštesniuoju lygiu)** | **Nepažangių mokinių skaičius** | **Pažymio vidurkis** | **Pažangumas proc.** |
| 8 | - | 1 | 6,65 | 89 |
| 9 | - | 1 | 7,1 | 95 |
| 10 | - | 13 | 6,54 | 64 |
| III | - | 18 | 7,1 | 72 |
| IV | 1 | 22 | 7,3 | 79 |
| Iš viso | 1 | 55 | 6,94 | 80 |

Papildomi vasaros darbai:

III kl. 2 mokiniams skirti papildomi vasaros darbai (visi atsiskaitė ir perkelti į aukštesnę klasę).

Palikti kartoti kurso:

IX kl. – 1 mokinys

X kl. – 8 mokiniai

III kl. –9 mokiniai,

Iš viso 18 mokiniai.

1. Lankomumo rezultatai:

|  |  |  |  |  |  |  |  |
| --- | --- | --- | --- | --- | --- | --- | --- |
| **Kl.** | **Mok.sk.** | **Iš viso praleista** | **Pateis.** | **Nepateis.** | **1 mok. Iš viso** | **1 mok. pateisintų** | **1 mok. nepat.** |
| **8** | 8 | 154 | 90 | 64 | 19,25 | 11,25 | 8 |
| **9-10** | 62 | 3253 | 1311 | 1942 | 52,46 | 21,14 | 31,32 |
| **III-IV** | 151 | 3997 | 1273 | 2724 | 26,47 | 8,43 | 18 |
| **Iš viso** | **221** | **7404** | **2674** | **4730** | **98,18** | **40,82** | **57,32** |

**III SKYRIUS**

**2025 METŲ VEIKLOS PLANAS**

**PIRMASIS SKIRSNIS**

**2021–2025 M. STRATEGINIAI TIKSLAI**

**2021–2025 M. STRATEGINIAME PLANE NUMATYTI TIKSLAI**

1. Ne mažiau kaip 80 proc. mokinių nori mokytis.

2. Neformaliojo ugdymo renginių skaičiaus didinimas 10 procentų kasmet.

3. Bendruomenės narių profesinio veiklumo padidinimas apie 50 procentų.

I TIKSLAS. Ne mažiau kaip 80 proc. mokinių nori mokytis.

1. Skatinti mokytojus nuolat profesiškai tobulėti.

2. Stiprinti mokymosi motyvaciją atnaujinant ir modernizuojant mokymo(si) aplinką, sudominant mokomuoju dalyku, parinkus mokymo metodus, skatinančius mokinių aktyvumą ir bendradarbiavimą.

3. Atsižvelgti į mokinio reikmes ir tikslus, pasirūpinti mokinio emociniu saugumu virtualioje aplinkoje ir įkvėpti jį siekti užsibrėžtų tikslų.

4. Stiprinti šeimos bei mokytojų daromą įtaką mokiniui.

II TIKSLAS. Neformaliojo ugdymo renginių skaičiaus didinimas 10 procentų kasmet.

1. Tirti pedagogų ir kitų bendruomenės narių kvalifikacijos tobulinimo poreikius, užtikrinti ir išsiaiškinti grįžtamąjį ryšį.

2. Analizuoti paslaugų ir kvalifikacijos tobulinimo renginių kokybę bei veiksmingumą pedagogų ir kitų bendruomenės narių profesinei veiklai, numatyti veiklos tobulinimo aspektus.

3. Ieškoti naujų būdų ir šiuolaikiškų metodų, įgalinančių tobulinti suaugusiųjų švietimą stiprinti mokymosi visą gyvenimą nuostatą.

III TIKSLAS. Bendruomenės narių profesinio veiklumo padidinimas apie 50 proc.

1. Padėti asmenims įgyti kompetencijų ir (ar) kvalifikaciją, atitinkančią šiuolaikinį kultūros bei technologijų lygį ir padedančią jiems įsitvirtinti bei sėkmingai konkuruoti tolydžiai kintančioje darbo rinkoje.

2. Perteikti technologijų, ekonomikos ir verslo kultūros pagrindus, būtinus šalies ūkio pažangai, konkurencingumui ir darniai raidai laiduoti.

3. Stiprinti ryšius ir bendradarbiavimą su esamais ir potencialiais darbdaviais, didinant gyventojų užimtumą.

4. Stiprinti ir skatinti rajono gyventojų sėkmingą integraciją į vietos bendruomenes, socialinį gyvenimą, darbo rinką.

**II SKIRSNIS**

**CENTRO METINIAI VEIKLOS TIKSLAI, UŽDAVINIAI, VERTINIMO KRITERIJAI**

|  |  |  |  |
| --- | --- | --- | --- |
| Priemonės | Vykdymo Laikas | Laukiami rezultatai | Atsakingi vykdytojai |
| I TIKSLAS. Ne mažiau kaip 80 proc. mokinių nori mokytis. | | | |
| Centro 2025 metų veiklos plano rengimas. | Gruodžio, sausio mėn. | Parengti planai derės su valstybiniais dokumentais, strateginiu planu. Bus bendradarbiaujama įvairiais lygmenimis. Planai bus grindžiami mokytojų, mokinių, tėvų (globėjų, rūpintojų), socialinių partnerių susitarimais. Centro tikslai ir uždaviniai bus numatomi siekiant su mokinių ugdymo(si) kokybės, pasiekimų ir pažangos gerinimo. | Direktorius, direktoriaus pavaduotojas ugdymui, mokytojai |
| Ugdymo turinio planavimas 2025-2026 m.m.  Pamokų, neformaliojo švietimo tvarkaraščių rengimas, jų koregavimas ir įgyvendinimas.  2025–2026 m. m. dalykų ilgalaikių planų pagal bendrąsias programas, klasės vadovų veiklos planų, neformaliojo švietimo programų rengimas, jų analizavimas, derinimas ir koregavimas. | Vasario - birželio mėn.  Rugpjūčio – rugsėjo mėn.  Birželio – gruodžio mėn. | |  | | --- | | Vyks veiksmingas, lankstus ir kokybiškas mokymo(si) planavimas, bus teikiama pasiūla mokiniams, tenkinami jų mokymo(si) ir saviraiškos poreikiai. Vyks planų derinimas ir bus susitarta dėl ugdymo turinio (temų, metodų) integravimo galimybių, orientuojantis į kompetencijų ugdymą(si). Tvarkaraščiai bus patogūs mokiniams, atitiks higienos reikalavimus, jie bus koreguojami atsižvelgiant į centro , klasių, mokinių ir aplinkos poreikius . | | Direktorius, direktoriaus pavaduotojas ugdymui, mokytojai, klasių vadovai |
| Susitarimai dėl pamokos kokybės gerinimo kuriant mokymą(si) skirtingų poreikių mokiniams:  1. Ugdymo proceso diferencijavimas, individualizavimas;  2. Mokinių į(si)vertinimo ir pažangos stebėjimo procesų pamokoje tobulinimas, kompetencijų vertinimas;  3. Dėmesys mokinio asmenybės pažinimui. | 2025 m. | Metodinėse grupėse bus nuolat tariamasi dėl pamokos kokybės aspektų, 2–3 kartus per mokslo metus aptariamos ugdymo(si) sėkmės ir nesėkmės.  100 proc. mokytojų dalyvaus mokymuose ir patobulins pamokos vadybos kompetencijas.  Mokiniai dirbs aktyviau pagal skirtingus pasiekimų lygmenis. Bus tenkinami mokinių poreikiai, skatinama mokinių motyvacija ugdytis kompetencijas.  Mokiniai vykdys ir reflektuos, tobulins pažintinę, komunikavimo, skaitmeninę kompetencijas. | Mokytojų ir klasių vadovų metodinė grupė, švietimo pagalbos specialistai |
| Sistemingas mokinių ugdymas organizuojant mokomųjų dalykų konsultacijas. | 2025 m. | Bent 30 proc. mokinių lankys konsultacijas. Mokiniai bus skatinami siekti aukštesnių rezultatų. | Dalykų mokytojai |
| Nuosekliojo ugdymo įgyvendinimas centro ir klasės lygmeniu. Centro bendruomenės dalyvavimas kvalifikacijos tobulinimo renginiuose. | 2025 m. | 100 proc. pedagogai dalyvaus bent 1 kvalifikacijos tobulinimo renginyje. Bus formuojamas pozityvus Centro bendruomenės požiūris į mokinių stiprybes. | Direktorius, direktoriaus pavaduotojas ugdymui, mokytojas konsultantas. |
| Klasių valandėlių kokybės gerinimas kuriant mokymąsi skirtingų gebėjimų mokiniams:  1.Metodinė klasių vadovų pasidalinimo gerąja patirtimi valanda „Mokymosi strategijų ir metodų taikymas“;  2. Klasių vadovų darbas grupėse „Mokymosi motyvacijos stiprinimo būdai ir metodai“,  3. Sistemingai atliekama mokinių mokymosi analizė, sėkmės ir tobulintinos sritys reflektuojant kartu su mokiniais;  4. Veiklos, skirtos mokinio asmenybės pažinimui (apklausos, klasių valandėlės, diskusijos ir pan.) ir grįžtamasis ryšys. | 2025 m. | Klasių valandėlių metu bus nuolat tariamasi dėl kokybės aspektų, 1-2 kartus per mėnesį aptariamos ugdymo(si) sėkmės ir nesėkmės.  Klasių vadovai pasidalins savo gerąja patirtimi, darbo metodais, naujomis bendravimo formomis, įgalinančiomis padėti mokiniams geriau mokytis, kelti asmeninius mokymosi tikslus, pažinti save. | Klasių vadovai |
| Mokinių kompetencijų ugdymas įgyvendinant Centro, rajono, respublikos ir tarptautines veiklas. | 2025 m. | Mokiniams bus sudarytos galimybės ugdyti kompetencijas. Bus skatinama mokinių lyderystė. Mokiniai gilins kompetencijas ir ugdys vokiečių kalbos gebėjimus dalyvaujant tarptautiniame projekte. | Mokytojai |
| Teigiamo mikroklimato, palankios psichologinės atmosferos, pozityvių mokytojų ir mokinių tarpusavio santykių kūrimas. | 2025 m. | Bus atlikta bent 1 teminė apklausa, susijusi su mikroklimato, palankios psichologinės atmosferos ar pozityvių mokytojų ir mokinių tarpusavio santykių kūrimu. | Administracija, Mokytojų taryba. |
| Prevencinių programų vykdymas, siekiant sukurti saugią mokiniui mokymosi aplinką. | 2025 m. | Bus organizuojamas Centre bent 1 prevencinė diena. | Socialinis pedagogas, klasių vadovai |
| Operatyvus pedagoginės, psichologinės, socialinės, pagalbos teikimas mokiniui pagal poreikį. | 2025 m. | Pagal poreikį mokiniui bus teikiama pedagoginė, psichologinė, socialinė pagalba. | Administracija, socialinis pedagogas, klasių vadovai |
| Neformaliojo ugdymo renginių organizavimas. | 2025 m | Bus integruojami į mokomųjų dalykų turinį svarbiausių kalendorinių švenčių paminėjimai. | Administracija, mokytojai |
| Bendravimas su nepažangaus, elgesio problemų turinčio mokinio šeima, socialines paslaugas šeimai teikiančiais specialistais sprendžiant mokymosi problemas. | 2025 m | Bus organizuojami posėdžiai, skirti mokinių ugdymosi problemoms spręsti. | Administracija, socialinis pedagogas, klasių vadovas. |
| Mokinių mokymosi (mėnesio, I ir II pusmečių, metinio), PUP ir VBE rezultatų sisteminga stebėsena, pokyčių lyginamoji analizė metodinės tarybos, metodinių grupių ir mokytojų tarybos pasitarimuose. | Kartą per mėnesį, pusmečio, mokslo metų pabaigoje | Periodiškai vyks Centro vadovų, mokytojų, švietimo pagalbos specialistų diskusija apie mokinių mokymosi sėkmes ir problemas (sistemingai bus aptariami pusmečio ir metų mokymosi, PUP ir VBE pasiekimai, mokinių, klasių pasiekimų dinamika), vertinamas kiekvieno mokytojo darbo poveikis ir indėlis mokinių pažangai, bus susitarta dėl priemonių mokinių pažangai skatinti, pagalbai mokiniui teikti. Ne mažiau kaip 1,5 proc. pagerės mokinių mokymosi pasiekimai. | Administracija, mokytojai, klasių vadovai, pagalbos mokiniui specialistai |
| Mokinių lankomumo stebėsena lankomumo problemų tendencijoms ir priežastims nustatyti. Mokinių lankomumo analizė. | 2025 m. | Bus veiksmingiau sprendžiamos mokinių problemos, susijusios su mokyklos lankymu, taikomos prevencinės priemonės. | Klasių vadovai, socialinis pedagogas |
| Mokinių apklausa apie neformaliojo švietimo programas, poreikį ir tikslingas duomenų panaudojimas ugdymo procese. | Birželio - rugsėjo mėn. | Klasių vadovai geriau pažins savo mokinius, jų polinkius bei gebėjimus ir tikslingai panaudos duomenis siekdami ugdymo kokybės ir pažangos. | Klasių vadovai |
| 2024–2025 integruoto ugdymo dienų planavimas ir organizavimas. | Rugsėjo mėn. | Vyks tikslinga ir nuosekli ugdymo turinio integracija. Ugdomos pažinimo, komunikavimo, kūrybiškumo, skaitmeninė, kultūrinė, pilietiškumo, socialinė, emocinė ir sveikos gyvensenos kompetencijos.  Ne mažiau kaip 50 proc. mokytojų prisijungs prie bendrų Centro integruoto ugdymo dienų. | Dalykų mokytojai, klasių vadovai, pagalbos mokiniui specialistai |
| II TIKSLAS. Neformaliojo ugdymo renginių skaičiaus didinimas 10 procentų kasmet. | | | |
| Rajono pedagogų kvalifikacijos tobulinimo(si) poreikio tyrimas. | Rugsėjo – spalio mėn. | Bus atlikta bent 1 rajono mokytojų metodinių grupių apklausa. | Už kvalifikacijos tobulinimą atsakingas Centro darbuotojas |
| Renginių kokybės vertinimas, vykdant dalyvių bei lektorių anketines apklausas po renginių.  Tyrimo rezultatų  bendruomenei apibendrinimas ir pristatymas. | 2025 m. | Bus vykdomos kvalifikacijos tobulinimo renginių dalyvių apklausos pasibaigus kvalifikacijos tobulinimo renginiui ir rengiamos analizės. | Už kvalifikacijos tobulinimą atsakingas Centro darbuotojas |
| Kvalifikacijos tobulinimo veiklos vykdymas kontaktiniu ir nuotoliniu būdu. | 2025 m. | Bus organizuojami kvalifikacijos tobulinimo renginiai atsižvelgiant į mokytojų poreikį. | Už kvalifikacijos tobulinimą atsakingas Centro darbuotojas |
| Institucinio ir nacionalinio lygio kvalifikacijos tobulinimo programų rengimas ir vykdymas. | 2025 m. | Bus parengtos nemažiau 5 kvalifikacijos tobulinimo programos. | Už kvalifikacijos tobulinimą atsakingas Centro darbuotojas, dalykų mokytojai. |
| Mokytojų metodinės veiklos rajone plėtojimas. | 2025 m. | Bus organizuojamos 2-3 mokytojų metodinės veiklos pagal rajono mokytojų metodinių grupių planus. | Už kvalifikacijos tobulinimą atsakingas Centro darbuotojas, rajono pedagogai. |
| Konsultacinės ir informacinės pagalbos rajono bendruomenės nariams teikimas. | 2025 m. | Bus konsultuojami interesantai pagal poreikį. | Už kvalifikacijos tobulinimą atsakingas Centro darbuotojas, rajono bendruomenės nariai. |
| Rajono bendruomenės narių autorinių, kūrybinių parodų rengimas | 2025 m. | Organizuoti bent 1 parodą | Už kvalifikacijos tobulinimą atsakingas Centro darbuotojas, rajono bendruomenės nariai. |
| Metodinių-praktinių konferencijų organizavimas | 2025 m. | Bus suorganizuota bent 1 konferencija | Už kvalifikacijos tobulinimą atsakingas Centro darbuotojas, rajono bendruomenės nariai. |
| Išvažiuojamųjų edukacinių seminarų, ekskursijų organizavimas. | 2025 m. | Bus suorganizuotos edukacinės išvykos į stiprią raišką turinčias mokyklas siekiant pagilinti ugdymo diferencijavimo, individualizavimo, mokinių pažangos stebėjimo kompetencijas. Įgytos kompetencijos ir naujos patirtys bus taikomos mokytojų praktinėje ir projektinėje veiklose, gerinama ugdymo kokybė, mikroklimatas. | Centro tarybos nariai, už kvalifikacijos tobulinimą atsakingas Centro darbuotojas |
| Gerosios patirties sklaida Centre ir už jo ribų skatinant pedagogų profesinį tobulėjimą | 2025 m. | Mokytojai dalinsis gerąja patirtimi. Ne mažiau kaip 50 proc. mokytojų savo patirtimi dalinsis metodinėse grupėse, rajono metodiniuose būreliuose. | Mokytojai |
| III TIKSLAS. Bendruomenės narių profesinio veiklumo padidinimas apie 50 proc. | | | |
| Profesinio mokymo turinio atnaujinimas, naujų mokymo programų rengimas ir vykdymas. | 2025 m. | Bus atnaujinta bent 1 profesinio mokymo programa. | Direktorius,  direktoriaus pavaduotojas ugdymui, profesijos mokytojai. |
| Profesinio mokymo organizavimo ir vykdymo sąlygų gerinimas. | 2025 m. | Pagal poreikį bus papildyta profesinio mokymo praktinė bazė | Direktorius,  direktoriaus pavaduotojas ugdymui, profesijos mokytojai, darbdaviai. |
| Profesijos mokytojų darbo vietų aprūpinimas kompiuterine, programine įranga. | 2025 m. | Profesijos mokytojai bus aprūpinti kompiuteriais ir kita reikalinga programine įranga. | Direktorius,  direktoriaus pavaduotojas ugdymui, direktoriaus pavaduotojas ūkio reikalams |
| Profesijos mokytojų skatinimas tobulinti turimas kompetencijas. | 2025 m. | Dalyvauti bent 1 kvalifikacijos tobulinimo renginyje. | Direktoriaus pavaduotojas ugdymui |
| Bendradarbiavimas su socialiniais partneriais, siekiant ištirti darbo rinkos poreikius. | 2025 m. | Bus sudaromos bendradarbiavimo su socialiniais partneriais sutartys. Bus renkami statistiniai duomenys apie įsidarbinusių mokinių, baigusių profesinio ugdymo programą ar jos modulį, skaičius. | Direktorius, direktoriaus pavaduotojas ugdymui. |
| Mokinių, darbdavių ir socialinių partnerių informavimo sistemos tobulinimas ir plėtojimas. | 2025 m. | Bus viešinama informacija apie profesinį mokymą. | Direktoriaus pavaduotojas ugdymui, darbdaviai. |
| Paslaugų kokybės ir prieinamumo atsižvelgiant į bendruomenės narių poreikius, pastabas ir pasiūlymus, gerinimas. | 2025 m. | Bus vykdomos dalyvių apklausos pasibaigus mokymui ir jos analizuojamos. | Direktoriaus pavaduotojas ugdymui |

**III SKYRIUS**

**PLANO ĮGYVENDINIMAS, STEBĖSENA IR PRIEŽIŪRA**

Centras veiklą planuoja pagal metinį veiklos planą. Ugdymo procesas planuojamas pagal patvirtintus LR Švietimo, mokslo ir sporto ministerijos bendruosius ugdymo planus. Centro taryba, Mokytojų taryba, mokytojų metodinės grupės, atestacijos komisija, švietimo pagalbos specialistai dirba pagal metinius veiklos planus. Kasmet yra sudaromas Centro neformaliojo ugdymo renginių planas. Mokytojai planuoja ugdomąją veiklą, rengdami ilgalaikius privalomųjų ir pasirenkamųjų mokomųjų dalykų, dalykų modulių planus, neformaliojo ugdymo užsiėmimų programas. Rajono pedagogų kvalifikacijos tobulinimo veikla vykdoma pagal metinį veiklos planą.

Finansinę ir ūkinę veiklą Centras planuoja, rengdamas krepšelio, aplinkos, specialiųjų ir lėšų panaudojimo sąmatas. Apie jų vykdymą informuojami darbuotojai ir mokiniai.

2025 metų veiklos plano įgyvendinimo priežiūra atliekama viso proceso metu. Įstaigos veiklos kontrolė vykdoma pagal metiniame veiklos plane numatytas kryptis: ugdymo turinį, mokymo(si) pasiekimus ir kt. Vidinį veiklos įsivertinimą atlieka Centro pedagogai. Įstaigos finansinę veiklą kontroliuoja Centro direktorius. Įstaigos veiklų vykdymą stebi ir prižiūri Akmenės rajono savivaldybės švietimo, kultūros ir sporto skyrius. Bendrosios švietimo politikos vykdymą prižiūri LR Švietimo, mokslo ir sporto ministerija.

Veiklos planas pristatomas ir suderinamas su Centro taryba ir teikiamas tvirtinti direktoriui.

Įgyvendinant planą dalyvauja Centro savivaldos institucijos (Centro, darbo tarybos, administracijos), metodinės veiklos struktūros metodinės grupės), aptarnaujantis personalas.

Plano įgyvendinimo analizė, stiprybių, silpnybių, galimybių ir grėsmių išryškinimas, pokyčių nustatymas ir vertinimas vyks savivaldos ir Centro veiklos kokybės įsivertinimo darbo grupės pasitarimuose. 2025 m. lapkričio mėnesį bus sudaryta veiklos plano įgyvendinimo stebėsenos darbo grupė, kuri išsamiai išanalizuos veiklos plano įgyvendinimo ataskaitas, veiklos kokybės įsivertinimo rodiklius, parengs rekomendacijas 2026 metų veiklos planui rengti.

Centro veiklos plano vykdymo priežiūrą vykdo direktorius, direktoriaus pavaduotojas ugdymui, direktoriaus pavaduotojas ūkio reikalams, Centro tarybos pirmininkas. Veiklos ataskaita pateikiama Centro bendruomenei.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Centro tarybos

2024 m. gruodžio 30 d. protokoliniu

nutarimu Nr. 1S-7